Source: http://www.jovotv.hu/2020/05/12/dontott-a-kuria-ki-kell-fizetni-a-karteritest-a-szegregalt-gyongyospatai-diakoknak/
Timestamp: 2020-05-26 13:25:48+00:00

Document:
Döntött a Kúria: ki kell fizetni a kártérítést a szegregált gyöngyöspatai diákoknak - Jövő TV
Döntött a Kúria: ki kell fizetni a kártérítést a szegregált gyöngyöspatai diákoknak
2020. május 12. | 17:21
A gyöngyöspati iskola. Fotó: Google Maps
Helybenhagyta a Kúria a Debreceni Ítélőtábla azon jogerős ítéletét, amely szerint 60 roma diáknak kell összesen közel 100 millió forint összegű kártérítést fizetnie a gyöngyöspatai iskolának, amiért a cigány fiatalok szegregált oktatásban részesültek a településen.
Az ügyben a fenntartó (korábban az önkormányzat, ma már a tankerület) ugyanis azt kérte, hogy pénz helyett természetben fizethesse meg a kárt pótlólagos képzés, oktatás formájában, ha pedig erre nincs lehetőség, akkor mérsékeljék a nem vagyoni kártérítés összegét.
A Kúria a felülvizsgálati kérelmeket azonban nem találtak megalapozottnak, szerintük ugyanis “a nem vagyoni károk megtérítésének egyetlen módja a pénzbeli kártérítés, természetbeni kártérítés alkalmazására nincs jogszabályi lehetőség”. Erre csak akkor kerülhetne sor, ha a felek peren kívül ebben állapodnának meg.
A Kúria a megítélt kártérítési összeg kapcsán sem talált kivetnivalót, szerintük a másodfokú bíróság kellően megindokoltan állapította meg annak mértékét.
Orbánék sem akartak fizetni
Korábban a miniszterelnök is arról beszélt, igyekeznek megállapodni abban az alacsonyabb színvonalú oktatásban részesült diákok családjaival, hogy pénz helyett képzés formájában térítse meg számukra a kárt a gyöngyöspatai önkormányzat, erről azonban hallani sem akartak. Orbán Viktor szerint ugyanis áldatlan állapotok alakult ki a településen, gyakoriak voltak a hiányzások, a tanárok megfenyegetése, erre reagáltak úgy a nem roma gyerekek szülei, hogy kivették a gyereküket az iskolából.
Törvénymódosítás jöhet?
Horváth László, a térség fideszes országgyűlési képviselője (aki miniszterelnöki megbízottként segíti Orbán Viktor munkáját) néhány órával az ítélethirdetés után reagált a Kúria döntésére, közösségi oldalán közzétett bejegyzésében rossznak és igazságtalannak nevezte azt.
A kormánypárti politikus továbbá azt írta: “A jövőben mindent meg fogok tenni azért, hogy hasonló pénzszerző akciókra ne legyen lehetőség! Ha szükséges, törvénymódosítást is fogok kezdeményezni!”
A Kúria ma meghozta döntését a gyöngyöspatai szegregációs ügyben. S… ajnos a természetbeni oktatási, képzési kártérítés lehetőségét elutasította, és egyértelműen a 100 millió forint pénzbeli megfizetése mellett foglalt állást. Ez a döntés rossz és igazságtalan! Igazságtalan, mert egy egész települést büntet egyoldalúan és túlzóan egy kisebbség vélt vagy valós sérelmeiért.
Horváth Benjámin - 2020. január 31. | 20:16
A miniszterelnök a koronavírusról, a "börtönbizniszről", Soros Györgyről és a gyöngyöspatai romák kártérítéséről is kifejtette a véleményét a Kossuth Rádió péntek reggeli műsorában.
Horváth Benjámin - 2020. január 30. | 15:45
2020 második kormányinfójának is meghatározó témája volt a Kínából útnak induló fertőzés.

References: Kúria 
 Kúria 
 Kúria 
 bíróság 
 Kúria 
 Kúria